《同建阳熊退斋游九日山》
宋代·丘葵

八荒去长仁，名山在吾西。
云石长挂眼，云何不攀跻。
攀跻有何长，林木心所约会。
欣欣岂在目，昔有秦隐君。
隐君天上去，尚有姓名留。
想当嘉遁时，煮茗日唱酬。
唱酬者为谁，曰惟姜欧阳。
於昭忠与义，追琢而成章。
成章匪摛藻，一字不出山。
最后有致光，亦复兹盘桓。
盘桓尚如昨，人生几陵谷。
至今荒祠下，凛凛人如玉。
如玉复如玉，千年仰高风。
谁哉共我游，建阳勿斋翁。
翁谓朱紫阳，穆穆千载师。
昔年此游历，尚想妙遗句。
遗句尚可歌，於焉且徜徉。
欲寻廓然处，但见山苍苍。
苍苍未尝歇，谁识天机深。
未知后来者，能复此同心。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不长人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。